ሰባት ዝጸልእዎም ግን ገንዘብ ደልዮም ካብ ዝገብርዎም ነገራት ኣብነት ጥቐስ?
ገንዘብ ዘይብሎም ሰባት ንዕኡ ደልዮም ኣብ ህይወት እቲ ኣዝዩ ዝጸልእዎ ነገር - ገጽ ሰባት ምርኣይ፡ ኢድ ሰብ ምጥማት - ይማሃሩ። ከይፈተዉ። ዕረ እናጠዓሞም። እዚኦም ገንዘብ ጊላ ዝገብሮም ሰባት እዮም። ገንዘብ ጨካን ገዛኢ ከም ዝኾነ ድማ ካብዚኦም ንላዕሊ ምስክር የለን። ደልዮምዎ እውን ኣይርከበሎምን እዩ።
ካብዚኦም ዝሓሹ ግን ገንዘብ ጊላ ዝገብሮም ሰባት ድማ ኣለዉ። እዚኦም ኩሉ ግዜ ኣብ ስራሕ እዮም። እንታይ ደልዮም? ገንዘብ። እሞ ንገንዘብ ደኣ እቲ መዓልቲ ጥራይዶ ኣይምኣኸሎምን? ምኣኸሎም’ባ።
ነዚኦም፡ “እንታይ እዩ ህይወት ብዘይዕረፍቲ? እንታይ እዩኸ ናብራ ኩሉ ግዜ ሃለኽለኽ?” ኢልካ እንተ ሓቲትካዮም? ዝህቡኻ መልሲ፡ “ንስኻኸ እንታይ እዩ ህይወት ብዘይ ገንዘብ? እንታይ እዩ ናብራ ብዘይ እኹል እንጀራ?” ዝብል እዩ። ሓቂ። ኣብዚኣ ረቲዖም። ህይወት ብዘይ ገንዘብ ህይወት ኣይኮነን። ብህይወት እንከለኻ ሞት እዩ። በቲ ካልእ ሸነኽ ከኣ ህይወት ብዘይ ዕረፍቲ እንታይ ትርጉም ኣለዎ? ዋላ ሓንቲ። እቶም ኩሉ ግዜ ብሕልሚ ለይቲ ከይተረፈ ዝሃድንዎ ኣብዚኣ ተረቲዖም። ህይወት ብዘይ ዕረፍትን ሩፍታንከ ኣብ ህይወት እንከለኻ ቀብሪዶ ኣይኮነን? ገንዘብ ኣጥሪኻዮ እንተ ዘይተሓጎስካሉ፡ ወረቐት እዩ። ወርቂ ኣጥሪኻዮ እንተ ዘይተራኢኻሉ ድማ እምኒ እዩ።
ገጽ ሰባት ምርኣይ፡ ኢድ ሰብ ምጥማት - ይማሃሩ